DOM Episode IV.

Az “új” esemény (keyboard events)

JavaScript

[A teljes élményhez katt [ide](https://www.youtube.com/watch?v=tGsKzZtRwxw&ab_channel=Greg)]

A DOM úrrá lett a teljes ~~Galaxison~~ Böngészőn. Semmi sem történhet a Böngészőben úgy, hogy ne tudjon róla, mögötte pedig sötét erők kavarognak, amelyek a JavaScript álarca mögé bújnak.

Egy maroknyi ~~lázadó~~ kezdő programozó azonban ellenáll a DOM uralmának, és elhatározza, hogy felülkerekedik a sötét erőkön. Biztonságos támaszpontjukat elhagyták a HTML és CSS rendszerben, és most ismeretlen vizekre eveznek, hogy felszabadítsák a onkeypress rendszer bolygóit!

Küldetésük kockázatos és nehéz, de harcukban segíti őket egy jedimester és ifjú (*cöcö*) padavanja!

1. *“A remény olyan, mint a Nap: ha csak akkor hiszel benne, amikor látod is, nem éled túl az éjszakát.”*

|  |
| --- |
| */\* A DOM csatahajói folyamatosan kutatnak a lázadóknak. A lázadó csapatok egy kommunikációs tisztjeként egy fontos technológián dolgozol, ami lehetővé teszi, hogy a DOM ellenőrzése nélkül tudjatok üzenetet küldeni. Ennek első állomása, hogy megfejtitek, hogyan működik a onkeypress események.*  *Hozz létre egy text input mezőt. Amikor beírsz egy karaktert, jelenjen az inputmező alatt, a három keypress esemény (keydown, keypress, keyup) és az billentyű neve, amit a user megnyomott. Pl: [ input mező ] keydown: 'f' keypress: 'f' keyup: 'f' \*/* |

1. *“Add tovább a tudásodat, az erőt, a jártasságot. De a gyengeséget, dőreséget és kudarcot szintúgy. Igen, leginkább a kudarcot. Mert a legjobb tanár éppen a kudarc.”*

|  |
| --- |
| */\* Most, hogy már ismeritek a legfontosabb eseményeket, minden tudás birtokában vagytok ahhoz, hogy kijátszátok a DOM árgus szemeit. Vagy mégsem?*  *Hozz létre egy textarea input mezőt, mellette pedig egy üres div elemet. Amikor a textarea-ba beírunk valamit, az jelenjen meg nagybetűssé alakítva a mellette lévő div mezőben. \*/* |

1. *“Ne feledd, a jelen a fontos. Arra összpontosíts. Érezz, ne töprengj.”*

|  |
| --- |
| */\* Beépültél a DOM-ba, hogy fontos információkat gyűjts a lázadóknak. A parancsnokod megkért, hogy készíts egy programot, amit cenzúrázza a lázadók üzeneteit. Hozz létre egy text input mezőt, amelybe nem lehet QAPS betűket gépelni! \*/* |

**Bónus feladat: Live validation 💪**

*“Rá fogsz jönni, hogy sok igazság, amihez ragaszkodunk, javarészt a mi szemszögünkön múlik.”*

|  |
| --- |
| **Újabb küldetés vár Rád! A lázadók egy korábbi technológiáját kell egy újabbra cserélned!**  **A 27-i feladatsor** [**4. basic kapcsolati űrlap feladatát**](https://docs.google.com/document/d/1Km0wU81Pb7fD7q0yTkdjyHOEGFYtd96TFg38b_XgqDI/edit#heading=h.1ih7hcmqhmn3) **írd át úgy, hogy az input mezőket submit esemény helyett billentyű eseményre validálod!**  **Invalid input mezőt keretezd pirossal, valid mezőt zölddel! Ha se nem valid, sem invalid, akkor a mező normál állapota szerint nincs keretezve.**  **A "Küldés" gomb csak valid form esetén nyomható meg, és üres form esetén sem reagál!** |
|  |